wickkiey/tamil-wikipedia-markdown huggingface dataset:
# ஆர்யா கோபி


**ஆர்யா கோபி** (*Arya Gopi*) என்பவர் இந்தியாவைச் சேர்ந்த மலையாள மொழிக் கவிஞர் ஆவார். இவர் மலையாளத்தில் ஐந்து புத்தகங்களையும் ஆங்கிலத்தில் ஒரு புத்தகத்தையும் எழுதியுள்ளார்.  

## வாழ்க்கை
பிரபல மலையாளக் கவிஞர் பி. கே. கோபி மற்றும் கோமளம் ஆகியோருக்கு மகளாக மார்ச் 28 அன்று பிறந்த ஆர்யா கோபி, இரண்டு மொழிகளில் ஐந்து புத்தகங்களை வெளியிட்டுள்ளார். இவை: மலகா மத்ஸ்யம் (கதைகள், 2003), ஜீவந்தே வாக்குகள் (கவிதைகள், 2006), ஓசெழுத்து (2020). கேரளாவில் இலக்கிய நிகழ்வுகளில் வழக்கமான முகம், கேந்திர/கேரள சாகித்திய அகாதமி, மாத்ருபூமி, மனோரமா, டி.சீ. புத்தகம் மற்றும் இந்து நாளிதழ்கள் உள்ளிட்ட பல்வேறு இணையம் மற்றும் காட்சி ஊடகம் நிகழ்ச்சிகளில் கவிதைகளை வாசித்துள்ளார்.  

முதுகலை ஆங்கில மொழி மற்றும் இலக்கியத்தில் முதல் தரத்தினை கோழிக்கோடு பல்கலைக்கழகத்தில் பெற்ற ஆர்யா இப்போது கோழிக்கோடு ஜாமோரின் குருவாயூரப்பன் கல்லூரியில் ஆங்கிலத்தில் உதவிப் பேராசிரியராக பணியாற்றுகிறார். இவர் தனது முனைவர் பட்டத்தை இந்தியா - மார்க் டுல்லியின் தேர்ந்தெடுக்கப்பட்ட படைப்புகளின் சமூக இலக்கிய பகுப்பாய்வு எனும் தலைப்பில் மேற்கொண்டு முடித்துள்ளார்.  

## தேர்ந்தெடுக்கப்பட்ட படைப்புகள்

- *ஓசெழுத்துகள்*, பேரக்கா புத்தகம், மலப்புறம், 2020
- *ஜீவந்தே வாக்குகள்* (கவிதைகள்) டிசி புத்தகம், கோட்டயம், 2006
- *மாலாகா மத்ஸ்யம்* (கதைகள்) பூர்ணா வெளியீடு, கோழிக்கூடு, 2003

## விருதுகள் மற்றும் சாதனைகள்
ஆர்யா கேரள சாகித்திய அகாதமி கனகஸ்ரீ விருது, கேரள அரசின் இளைஞர் விருது, கேரள மாநில இளைஞர் நல வாரியம் சுவாமி விவேகானந்தா இளைஞர் பிரதிபா விருது, வைலோப்பிள்ளி விருது, ஓ.என்.வி. பன்னாடு இளைஞர் விருது, கக்கட் விருது, வி.டி.குமரன் ஆசிரியர் விருது உள்ளிட்ட பல விருதுகளையும் கௌரவங்களையும் பெற்றுள்ளார்.
# 1443



**1443** (**MCDXLIII**) பழைய யூலியன் நாட்காட்டியில் செவ்வாய்க்கிழமையில் தொடங்கிய ஒரு சாதாரண ஆண்டாகும்.  

## நிகழ்வுகள்
<onlyinclude>  
- சூலை 22 &ndash; சூரிக்கு நகரத்தின் படைகள் தோற்கடிக்கப்பட்டன, ஆனால் சுவிசுக் கூட்டமைப்புக்கு நகரத்தை முற்றுகையிட்டுக் கைப்பற்றப் போதுமான பலம் இருக்கவில்லை.
- நவம்பர் 8 &ndash; யோன் ஊனியாடி மற்றும் வர்ணாவின் சிலுவை இராணுவம் உதுமானியப் பேரரசின் மூன்று படைகளைத் தோற்கடித்து, நவீன செர்பியாவில் உள்ள நிசு நகரத்தைக் கைப்பற்றியது.
- நவம்பர் 28 &ndash; உதுமானியப் பேரரசுக்கு எதிராகக் கிளர்ச்சியில் ஈடுபட்ட இசுக்கந்தர்பெகும் அவரது படைகளும் அல்பேனியாவில் குரூச்சி நகரை விடுவித்து, அல்பேனியக் கொடியை நாட்டினர்.
- அங்கேரியில் ஏற்பட்ட பலம் வாய்ந்த நிலநடுக்கத்தில் திமிசோரா கோட்டை அழிக்கப்பட்டது.</onlyinclude>

## பிறப்புகள்

## இறப்புகள்
- சீமி மோட்டோகியோ, சப்பானிய நடிகர் (பி. 1363)
# லோபமுத்ரா ஆர்.


**லோபமுத்ரா ஆர்.** (*Lopamudra R.*;பிறப்பு 26 ஏப்ரல் 1978) என்பவர் இந்தியக் கவிஞர் மற்றும் மலையாள மொழியில் **லோபா** என்ற புனைபெயருடன் எழுதும் மொழிபெயர்ப்பாளர் ஆவார். இவரது படைப்புகளில் *பரஸ்பரம்*, *வைக்கோல் பவ* ஆகியவை இலக்கிய விருதுகளை வென்றுள்ளன. இவர் 15 வயதில் கவிதைகள் எழுதத் தொடங்கினார். மேலும் 20 வயதில் இலக்கிய வட்டங்களில் நன்கு அறியப்பட்டார்.  

## வாழ்க்கை
லோபமுத்ரா 1978ஆம் ஆண்டு ஏப்ரல் 26ஆம் தேதி ஆலப்புழையின் ஹரிபாடில் உள்ள ஆயபரம்பு ஊராட்சியில் முரளிதரன் மற்றும் ரேணுகா தம்பதியரின் மகளாகப் பிறந்தார். ஹரிகதா கலைஞரும் ஆசிரியருமான தனது தாத்தா ஆர். கே. கொட்டாரத்திடமிருந்து இவர் இலக்கியத் தொடர்பைப் பெற்றார். லோபா தனது 3 வயதில் தந்தையை இழந்தார்.  

ஆங்கில இலக்கியத்தில் முதுகலை மற்றும் இளங்கலை கல்வியியல் படிப்பினை முடித்த பிறகு, லோபா தனது இலக்கியப் படைப்புகளில் அதிக கவனம் செலுத்தினார். இவர் மலையாளத்தில் பல கவிதைகளை எழுதியுள்ளார். பல கவிதைகளை ஆங்கிலத்திலிருந்து மலையாளத்திற்கு மொழிபெயர்த்துள்ளார். தற்போது திருச்சூரில் உள்ள அழகப்பா நகர் அரசு மேல்நிலைப் பள்ளியில் ஆங்கில ஆசிரியராக பணியாற்றுகிறார்.  

## கௌரவங்களும் விருதுகளும்

- 2017 - ஓ. வெ. விஜயன் நினைவு விருது, *வைக்கோல் பாவா* (கவிதைத் தொகுப்பு)

## குறிப்பிடத்தக்க படைப்புகள்

- 2011 - *பரஸ்பரம்* - கவிதைத் தொகுப்பு
- 2015 - *வைக்கோல் பாவ* - கவிதைத் தொகுப்பு
# ஓ. வெ. விஜயன் இலக்கிய விருது

**ஓ. வெ. விஜயன் இலக்கிய விருது** (*O. V. Vijayan Literary Award*) அல்லது **ஓ. வெ. விஜயன் சாகித்திய புரஸ்காரம்** என்பது ஐதராபாத்தில் உள்ள நவீன சம்ஸ்காரிகா கலா கேந்திரம், சிக்கந்தராபாத்தில் தனது கடைசி நாட்களைக் கழித்த மலையாள நாவலாசிரியரும் கேலிச் சித்திர ஓவியருமான ஓ. வே. விஜயனின் நினைவாக நிறுவப்பட்ட விருதாகும். இந்த விருது 50,001 ரொக்கப் பணமும், கானாயி குஞ்ஞிராமனின் நினைவுப் பரிசு மற்றும் பாராட்டுப் பத்திரம் ஆகியவற்றைக் கொண்டுள்ளது. இந்த விருது ஒவ்வொரு வருடமும் மலையாள மொழியின் சிறந்த புத்தகத்திற்கு வழங்கப்படுகிறது.  

## பெற்றவர்கள்
| 2011 | சாரா ஜோசப் | *ஊரு காவல்* | நாவல் |  |
| --- | --- | --- | --- | --- |
| 2012 | ஜக்காரியா | *அல்போன்சம்மையுடே மரணமும் சவசம்ஸ்காரவும்* | சிறுகதைத் தொகுப்பு |  |
| 2013 | விஜயலட்சுமி | *விஜயலட்சுமியுடே கவிதைகள்* | கவிதைத் தொகுப்பு |  |
| 2014 | பி. ராஜீவன் | *வாக்குகளும் வசுதுகளும்* | கட்டுரைகளின் தொகுப்பு |  |
| 2015 | உஷாகுமாரி | *சித்திரபுரதே ஜானகி* | நாவல் |  |
| 2016 | சந்திரமதி | *ரத்னகரந்தே பர்யா* | சிறுகதைகளின் தொகுப்பு |  |
| 2017 | லோபமுத்ரா ஆர். | *வைக்கோல்பவ* | கவிதைத் தொகுப்பு |  |
| 2018 | சி. எஸ். மீனாட்சி | *பூமச்சாபம் - இந்திய பூபதநிர்மானத்தின் விஸ்மயசரித்திரம்* | புனைகதை அல்லாதது |  |
| 2019 | கருணாகரன் | *யுவவாயிருந்தா ஒன்பது வர்சம்* | நாவல் |  |
| 2021 | டி. டி. ராமகிருஷ்ணன்
அம்பிகாசுதன் மங்காத் | ''மாமா ஆப்பிரிக்கா
சின்னமுண்டி'' | நாவல்
சிறுகதை |  |
| 2022 | பி. எப். மேத்யூசு
வி. எம். தேவதாசு
வி.என். நிதின் | ''அடியாலபிரேதம்
கடினு நடுக்கொரு மரம்
சாச்சான்'' | நாவல்
சிறுகதை
இளைஞர்களுக்கான தொகுப்பு | } |

## மேலும் பார்க்கவும்

- பத்மபிரபா இலக்கிய விருது
# மாத்ருபூமி இலக்கிய விருது



**மாத்ருபூமி இலக்கிய விருது** (*Mathrubhumi Literary Award*)(**மாத்ருபூமி சாகித்திய புரஸ்காரம்** என்றும் அழைக்கப்படுகிறது) என்பது மலையாள முன்னணி நாளிதழான *மாத்ருபூமியால்* 2001-ல் நிறுவப்பட்ட இலக்கிய விருது ஆகும். இந்த விருது பெறுபவருக்கு 3 லட்சம், பாராட்டு பட்டயம் மற்றும் பாராட்டுப் பத்திரம் ஆகியவை விருதா வழங்கப்படுகிறது. மலையாள இலக்கியத்தில் எழுத்தாளர் ஒருவரின் ஒட்டுமொத்த பங்களிப்பின் அங்கீகாரமாக இந்த விருது வழங்கப்படுகிறது.  

## விருது பெற்றவர்கள்
| 2002 | திக்கொடியன் |  |
| --- | --- | --- |
| 2003 | எம்.வி.தேவன் |  |
| 2008 | அக்கித்தம் அச்சுதன் நம்பூதிரி |  |
| 2009 | கோவிலன் |  |
| 2010 | விஷ்ணுநாராயணன் நம்பூதிரி |  |
| 2011 | சுகுமார் அழீக்கோடு |  |
| 2012 | மு. லீலாவதி |  |
| 2013 | புனத்தில் குஞ்ஞப்துல்லா |  |
| 2014 | சுகதகுமாரி |  |
| 2015 | தி. பத்மநாபன் |  |
| 2016 | சி. ராதாகிருஷ்ணன் |  |
| 2017 | எம். கே. சானு |  |
| 2018 | என். எஸ். மாதவன் |  |
| 2019 | உ. ஏ. காதர் |  |
| 2020 | கே. சச்சிதானந்தம் | } |

## மேலும் பார்க்கவும்

- மலையாள இலக்கிய விருதுகளின் பட்டியல்
# பசவன பாகேவாடி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1978 | பசனகௌடா சோமனகௌடா பாட்டீல் | ஜனதா கட்சி |
| 1983 | இந்திய தேசிய காங்கிரஸ் |  |
| 1985 | குமாரகௌடா அதிவெப்பகௌடா பாட்டீல் | ஜனதா கட்சி |
| 1989 | பசனகௌடா சோமனகௌடா பாட்டீல் | இந்திய தேசிய காங்கிரஸ் |
| 1994 |  |  |
| 1999 | சங்கப்பா கல்லப்பா பெல்லுப்பி | பாரதிய ஜனதா கட்சி |
| 2004 | சிவானந்தா சித்ராமப்பா பாட்டீல் | இந்திய தேசிய காங்கிரஸ் |
| 2008 | சங்கப்பா கல்லப்பா பெல்லுப்பி | பாரதிய ஜனதா கட்சி |
| 2013 | சிவானந்தா சித்ராமப்பா பாட்டீல் | இந்திய தேசிய காங்கிரஸ் |
| 2018 |  |  |
| 2023 | } |  |
# இந்து மேனன்



**இந்து மேனன்** (*Indu Menon*)(பி. 13 சூன் 1980) என்பவர் இந்தியாவின் கேரள மாநிலத்தினைச் சேர்ந்த மலையாள நாவலாசிரியர் மற்றும் சிறுகதை எழுத்தாளர் ஆவார். 2014 ஆம் ஆண்டில் இளம் எழுத்தாளர்களுக்கான மத்திய சாகித்ய விருது இவருக்கு வழங்கப்பட்டது. 2015 ஆம் ஆண்டில் இந்தியாவின் வளர்ந்துவரும் எழுத்தாளர்களில் ஒருவராக இந்தியா டுடே அங்கீகரித்தது.  

## குடும்ப வாழ்க்கை
இந்து மேனன், மலையாளத் திரைப்பட இயக்குநரும் கவிஞருமான உரூபேசு பால் என்பவரை மணந்தார். இந்த இணையருக்கு கவுரி மரியா என்ற மகளும் ஆதித்யா என்ற மகனும் உள்ளனர்.  

## விருதுகளும் கௌரவங்களும்

- 2003: ஜனப்ரியா புரசுகாரம் - *லெஸ்பியன் கவ் (The Lesbian Cow)*
- 2004: ஈபி சுஷாமா அறக்கட்டளை விருது- *யோசிதயுரக்கங்கள்*

## நூல் பட்டியல்

### நாவல்கள்

- *கப்பலினெக்குறிச்சோறு விசித்திர புத்தகம்* (2015)
- *ஜானஃப்ரெஸ் ஒரு கொடிய காமுகன்* (2021)

### சிறுகதைகளின் தொகுப்புகள்

- *த லெஸ்பியன் கவ்* (2002)
- *சங்க பரிவார்* (2005)
- *இந்துசாயயுல்லா முஸ்லிம் புருஷன்* (2007)
- *சும்பனாசப்த தாராவளி* (2013)
- *இந்துமேனந்தே கதைகள்* (2013)
- *பழரசத்தோட்டம்* (2017)
- ஏகா வெஸ்ட்லேண்டின் ஆங்கிலத்தில் *லெஸ்பியன் கவ் அண்ட் அதர் ஸ்டோரிஸ்* (2021). கே.நடகுமார் மொழிபெயர்த்துள்ளார்

### நினைவுகள்

- *என்னே சும்பிக்கன் படிப்பிச்சா ஸ்திரீயே* (2014)
- *என்டே தேனே என்டே ஆனந்தமே* (2014)

### மொழிபெயர்ப்புகள்

- *த லெஸ்பியன் கவ்* (2002)
- *அவர் சாயம் தேக்காத சாவிட்டு படிக்கலிருன்னு சோழம் தின்னும்போது* (2003)
- *அனுராகத்தின் புஸ்தகம்* (2007)
- *நம்முதே ரக்தம்* (2021) (*பழங்குடியினர் கவிதை*)

### தொகுப்பு வெளியீடு

- *பூமியிலே பெண்குட்டிகள்க்கு* (2005)
- *தனத் பக்ஷணவும் ஜீவனோபதியும்* (2019)
- *எழுதப்படாத வரலாறுகள் மற்றும் பழங்குடியின சுதந்திரப் போராளிகள்* (2020)
# இண்டி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | சுர்பூர் மல்லப்பா கரபசப்பா | இந்திய தேசிய காங்கிரஸ் |
| கபாடி ஜாட்டப்பா லட்சுமண் |  |  |
| 1962 | குருலிங்கப்பா தேவப்பா பாட்டீல் | சுதந்திராக் கட்சி |
| 1967 | சுர்பூர் மல்லப்பா கரபசப்பா |  |
| 1972 | இந்திய தேசிய காங்கிரஸ் |  |
| 1978 | கல்லூர் ரேவணசித்தப்பா ராமகொன்டப்பா | ஜனதா கட்சி |
| 1983 | இந்திய தேசிய காங்கிரஸ் |  |
| 1985 | கேத் நிங்கப்பா சித்தப்பா | ஜனதா கட்சி |
| 1989 | கல்லூர் ரேவணசித்தப்பா ராமகொன்டப்பா | இந்திய தேசிய காங்கிரஸ் |
| 1994 | ரவிகாந்த் சங்கரப்பா பாட்டீல் | சுயேச்சை |
| 1999 |  |  |
| 2004 |  |  |
| 2008 | சர்வபௌம் சாதகௌடா பகாலி | பாரதிய ஜனதா கட்சி |
| 2013 | யசவந்தராயகௌடா வித்தலகௌடா பாட்டீல் | இந்திய தேசிய காங்கிரஸ் |
| 2018 |  |  |
| 2023 | } |  |
# சிந்தகி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | சங்கரகௌடா யசவந்தகௌடா பாட்டீல் | இந்திய தேசிய காங்கிரஸ் |  |
| 1962 | சென்னப்பா மடிவாளப்பா தேசாய் |  |  |
| 1967 |  |  |  |
| 1972 | எஸ். ஒய். பாட்டீல் | ஸ்தாபன காங்கிரஸ் |  |
| 1978 | பேக்கிநல்கர் மைப்பூப்சாகேப் ஹசன்சன்கேப் | இந்திரா காங்கிரஸ் |  |
| 1983 | நிங்கனகௌடா ரச்சனகௌடா பாட்டீல் | இந்திய தேசிய காங்கிரஸ் |  |
| 1985 | பிராதர் பல்லனகௌடா தௌலத்ராயா | ஜனதா கட்சி |  |
| 1989 | ராயகொண்டப்பா பீமண்ணா சௌத்ரி | இந்திய தேசிய காங்கிரஸ் |  |
| 1994 | மனகொலி மல்லப்பா சென்னவீரப்பா | ஜனதா தளம் |  |
| 1999 | சுனகர் சாரனப்பா திப்பண்ணா | இந்திய தேசிய காங்கிரஸ் |  |
| 2004 | அசோக் குரப்பா சபாடி | பாரதிய ஜனதா கட்சி |  |
| 2008 | பூசனூர் ரமேஷ் பாலப்பா |  |  |
| 2013 |  |  |  |
| 2018 | மனகொலி மல்லப்பா சென்னவீரப்பா | மதச்சார்பற்ற ஜனதா தளம் |  |
| 2021 | பூசனூர் ரமேஷ் பாலப்பா | பாரதிய ஜனதா கட்சி |  |
| 2023 | அசோக் மல்லப்பா மனகொலி | இந்திய தேசிய காங்கிரஸ் | } |
**குறிப்பு**
# பாபா மோகன் ராமா



**பாபா மோகன் ராமா** ஒரு இந்து நாட்டுப்புறத் தெய்வம் ஆவார். தனது பக்தர்களால் துவாபர யுகத்தில் தோன்றிய கிருஷ்ணரின் அவதாரமாக நம்பப்படுகிறார்.  
## உருவப்படம்
இவரது உருவப்படம் பகுதிவாரியாக மாறுபடுகிறது. ஆனால், இவர் தனது தலையைச்சுற்றி மயிலிறகுடன் கூடிய தங்க வளையத்தை தனது நீண்ட கூந்தலை கட்டும் விதத்தில் அணிந்திருந்ததாக கூறப்படுகிறது. இவரது முகம் கிருஷ்ணரைப் பிரதிபலிப்பது போல நிலவின் ஒளியுடன் விளங்கியதாகவும், மேலும் இவர் பவளம் மற்றும் ருத்ராட்ச மாலையை அணிந்திருந்ததாகவும் நம்பப்படுகிறது.  
சேஷாவின் அவதாரமாக நம்பப்படும் நீலக்குதிரையில் ஏறியபடி காட்சி தருகிறார். சாதாரண பிராமணரைப் போன்ற உடையில் தோன்றும் பாபா மோகன் ராமா, மரத்தால் ஆன காலணிகளை அணிந்திருப்பதாகவும் பிரம்மலோகத்தில் இருந்து இவர் பெற்ற சிம்மாசனத்தில் அமர்ந்திருப்பதாகவும் காட்சிப்படுத்தப்படுகிறார்.  
## பெயர் விளக்கம்
இவரது பெயரான பாபா ராமா மோகன் என்பது சிவன், கிருஷ்ணன் மற்றும் இராமனின் பெயர்களின் கூட்டாக உருவாக்கப்பட்டுள்ளது. முப்பெரும் கடவுளர்களின் அம்சமாக இவரது பக்தர்களால் வணங்கப்படுகிறார். படைத்தல், காத்தல், அழித்தல் ஆகிய முப்பெருந் தொழிலை மேற்கொள்ளும் கடவுளாகவும் நம்பப்படுகிறார். இவருக்கு அதிசயிக்கத்தக்க ஆற்றல்கள் உள்ளதாகவும் இவரது தவம் உலக நன்மையை முன்னிட்டதாகவும் உள்ளது என்பது நம்பிக்கை. மேலும், இவர் குருவாக இருந்து உலக உயிர்களுக்கு மோட்சம் அடையும் வழியைக் கற்பிப்பதாகவும் கருதப்படுகிறது.பிராமண குருக்களின் வழித்தோன்றலாக இவர் கருதப்படுகிறார்.  
வாழ்ந்த மிலாக்பூர் கிராமத்தில் அவரது பெயரில் ஒரு கோயிலைக் கட்டும்படி பாபா மோகன் ராமா தனது பக்தர்களுக்குக் கட்டளையிட்டதாகக் கூறப்படுகிறது.
# மலேசிய வெள்ளம் 2020–2021



**மலேசிய வெள்ளம் 2020–2021** (ஆங்கிலம்: *Malaysian Floods 2020–2021*; மலாய்: *Malaysian Floods 2020–2021*) என்பது 2020-ஆம் ஆண்டின் பிற்பகுதியிலும் 2021-ஆம் ஆண்டின் தொடக்கத்திலும் மலேசியாவின் பல மாநிலங்கள் வெள்ளத்தில் மூழ்கிய நிகழ்வாகும்.  

வெள்ளம் காரணமாக பல்லாயிரக்கணக்கான மக்கள் பேரிடர் புனர் மையங்களில் தற்காலிகமாக தங்க வைக்கப்பட்டனர். அத்துடன் வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன.  

## பாதிக்கப்பட்ட பகுதிகள்

தீபகற்ப மலேசியாவின் பல பகுதிகள் வெள்ளத்தால் பாதிக்கப்பட்டன. இந்த முறை பகாங் மற்றும் ஜொகூர் மாநிலங்கள் கடுமையாகப் பாதிக்கப்பட்டன. திராங்கானு, கிளாந்தான், சிலாங்கூர் மற்றும் பேராக் ஆகிய மாநிலங்களும் பாதிக்கப்பட்ட பிற மாநிலங்களாகும். கிழக்கு மலேசியா, சபா மாநிலத்தின் பியூபோர்ட் மாவட்டத்திலும் வெள்ளம் ஏற்பட்டது.  

## வெள்ளத்திற்கான காரணம்

தென்சீனக் கடலைத் தாக்கிய வடகிழக்கு பருவக்காற்று காரணமாக தீபகற்ப மலேசியா முழுவதும் தொடர்ச்சியாகப் பல நாட்கள் பலத்த மழை பெய்தது. கனமழை தாய்லாந்தையும் தாக்கியது. மேலும் அங்கு கடுமையான வெள்ளம் ஏற்பட்டது.  

## சேதம்

பெரும் அளவில் ஏற்பட்ட வெள்ளப் பெருக்கினால் பாதிக்கப்பட்ட மாநிலங்களில் பெரும்பாலான தரைவழி போக்குவரத்துகள் பாதிக்கப்பட்டன. பகாங்கின் பிரேசர் மலையில் நிலச்சரிவு ஏற்பட்டது.  

கிழக்கு கடற்கரை விரைவுச்சாலை வழியாக காராக்கில் இருந்து லஞ்சாங் வரை செல்லும் அனைத்து வாகனங்களுக்கும் அந்தச் சாலை மூடப்பட்டது. கூட்டரசு சாலைகளும் மற்றும் மாநிலச் சாலைகளும் மூடப்பட்டன.  

## உயிரிழப்புகள்
இந்த வெள்ளத்தினால் கிளாந்தான், பாசீர் பூத்தே கம்போங் தாசெக் கோங் காலா (*Kampung Tasek Gong Kala*) எனும் கிராமத்தில் ஒருவர் கொல்லப்பட்டார். பகாங், சுங்கை புவாஸ் (Sungai Puas) எனும் இடத்தில், இரண்டு குழந்தைகள் வலுவான நீரோட்டத்தில் அடித்துச் செல்லப்பட்டு மரணம் அடைந்ததாகப் பதிவு செய்யப்பட்டது. ஜொகூரில் ஒரு பெண்ணும் மற்றும் ஓர் இளைஞரும் உயிரிழந்தனர்.  

## எச்சரிக்கை

மலேசிய வானிலை ஆய்வுத் துறை (*Malaysian Meteorological Department*), நவம்பர் 2020 தொடக்கத்தில் இருந்து கனமழை மற்றும் வெள்ள எச்சரிக்கைகளை அறிவித்து வந்தது.  

### வெள்ளத்தின் போது

மலேசிய தேசிய பாதுகாப்பு மன்றத்தின் (*National Security Council (Malaysia*) அறிவுறுத்தல்களின் அடிப்படையில்; தற்காலிக வெளியேற்ற மையங்கள் (*Temporary Evacuation Center*) சமூக நலத் துறையால் (*Social Welfare Department*) திறக்கப்பட்டு இயக்கப்பட்டன.  

வெள்ளத்தால் பாதிக்கப்பட்டவர்களின் நலனுக்கான தங்குமிடம், உணவு உள்ளிட்ட அனைத்து அடிப்படைத் தேவைகளையும் சமூக நலத்துறை வழங்கியது.
# சிறீதேவி காக்காடு


**சிறீதேவி காக்காடு** (*Sreedevi Kakkad*) என்பவர் இந்தியாவில் கேரள மாநிலத்தினைச் சேர்ந்த மலையாள மொழி எழுத்தாளர்.  

## ஆரம்ப கால வாழ்க்கை
சிறீதேவி காக்காடு இந்தியாவின் கேரள மாநிலத்தில் பாலக்காட்டில் உள்ள கரல்மன்னாவில் பிறந்தார். இவரது பெற்றோர் கீழ நரிப்பட்ட சங்கர நாராயணன் நம்பூதிரி மற்றும் நீலி அந்தர்ஜனம் ஆவர். சிறீதேவி கார்ல்மன்னா மற்றும் செர்புளச்சேரியில் உள்ள பள்ளிகளில் படித்தார். இவர் இடைநிலை கல்வியினை பாலக்காட்டில் உள்ள விக்டோரியா கல்லூரியில் பயின்றார்.  

சிறீதேவி காக்காடு 26 ஏப்ரல் 1955-ல் மலையாள எழுத்தாளரான என். என். காக்காட்டினை மணந்தார். கோழிக்கோட்டில் வசித்து வந்தனர்.  

## தொழில்
சிறீதேவி காக்காடு *தேசாபிமானி*, *மாத்ருபூமி* போன்ற மலையாள நாளிதழ்களில் அச்சுப் பார்வைப்படி திருத்துபவராகப் பணியாற்றினார். 1995-ல் *மாத்ருபூமியிலிருந்து* இருந்து ஓய்வு பெற்றார். இதன் பின்னர் சிறீதேவி காக்காடு பத்திரிகைகளில் கட்டுரைகள் எழுதினார். அனைத்திந்திய வானொலியிலும் கவிதைகள், நாடகங்கள் போன்றவற்றை வழங்கினார்.  

கோழிக்கோடு தேசபோஷினி நூலகத்தின் தலைவரா சிறீதேவி காக்காடு பணியாற்றினார். இவர் நூலகத்தில் செயலில் உறுப்பினராகவும் உள்ளார். தேசபோஷினி மகளிர் சமாஜத்தின் தலைவராகவும் செயலாளராகவும் பணியாற்றினார்.  

## முக்கிய படைப்புகள்
சிறீதேவி காக்காடு தனது கணவர் என். என். காக்காடு பற்றிய *ஆர்த்ரமீ தனுமாசரவில்*, *வாமபக்ஷத்து வாய்மொழி*, உறவினரான *வாமனன் நம்பூதிரியின்* வாழ்க்கை வரலாறு உள்ளிட்ட புத்தகங்களையும் எழுதினார்.
# பத்தி ஜி



பத்தி ஜி அல்லது பத்தி ஜி மகராஜ் குஜராத்தின் நாட்டுப்புறத் தெய்வம் ஆவார். இவர் குஜராத் பகுதியின் புகழ்பெற்ற போர் வீரர் மற்றும் கதைத்தலைவர் ஆவார்.  
## புராணச்செய்திகள்
நாட்டுப்புற கதைகளின் படி, பத்தி ஜி ராஜபுத்ர குலத்தி்ன் உட்பிரிவான ரத்தோட் எனும் குலத்தில் தாகூர் தக்காட்சிங் ஜி என்பவருக்கு மகனாகப் பிறந்தார். இவருக்கும் கன்குப்பா என்னும் பெண்ணிற்கும் திருமணம் நடந்தபோது, தம்பதிகள் ஏழடி ஒன்றாக எடுத்து வைக்கும் சடங்கில், நான்காவது அடி நடந்தபோது, கபத்வஞ்சை சேர்ந்த முகமதிய அரசன் தனது கிராமத்தின் பசுக்களைச் சிறைபிடித்ததை அறிந்தார். உடனே, தன் திருமணத்தைக் கூட நிறைவு செய்யாமல் தனது வாளுடன் குதிரையேறி புறப்பட்டார். பசுக்களைச் சிறைமீட்டு படையையும் தோற்கடித்தார். ஆனாலும், அந்தப் போரில் தலைதுண்டிக்கப்பட்டு இறந்தார். பசுக்களை விடுவித்த பிறகே அவரது வீரமரணம் நிகழ்ந்தது. 'பத்தி ஜி'யின் தலையற்ற உடல் தொடர்ந்து முகமதிய படைக்கு எதிராகப் போராடி அவர்களை அழித்தது குறித்த பல நாட்டுப்புற பாடல்கள் வழங்கி வருகின்றன.  

## மரபு
பத்தி ஜி பசுக்களையும், தன்னை நம்பும் மக்களையும் காக்கும் நாட்டார் தெய்வமாக தொடர்ந்து வழிபடப்பட்டு வருகிறார். இவரை வழிபடுவர்களை பாம்பின் விடம் தீண்டாது என்பது அவரை வழிபடும் ரத்தோட் ராஜ்புத்ர, சௌராஷ்டிர மற்றும் குலட்வேத மக்களின் நம்பி்க்கையாகும்.  

புவா என்னும் பிரிவினர் சாதி வேறுபாடின்றி பத்திஜி வழிபடுகிறார்கள். தீய ஆவிகளை விரட்டும் வேலைகளை மேற்கொள்பவர்களான புவாக்கள், பத்திஜி போன்ற நல்ல ஆவிகளால் தங்களுக்கு அற்புத சக்தி கிட்டுவதாக நம்புகிறார்கள்.  

பத்தி ஜி குடும்ப உறுப்பினர்களின் நோயைத் தீர்க்கும் பொருட்டு இந்து மக்களால் வழிபடப்படுகிறார். மனிதர்கள் மட்டுமல்லாது விலங்குகளின் நோய் தீர்க்கவும் புவாக்கள் இவரை வழிபடுகின்றனர். பசு, எருமை, அல்லது குடும்ப உறுப்பினர் நோயால் பாதிக்கப்பட்டால். அது தீய ஆவியின் வேலையாகவோ அல்லது முன்னோர்களின் சாபமகவோ இருக்கலாம் என்று இம்மக்கள் நம்புகின்றனர். தீய ஆவிகள் இந்த ஆற்றல்மிக்க தெய்வத்தால் தண்டிக்கப்படும் என்று புவா என்னும் ஆவிகளை விரட்டும் பிரிவினர் நம்புகின்றனர்.  

பத்தி ஜி சேனா என்ற பெயரில் பத்திஜியின் பின்பற்றுபவர்களின் அமைப்பும் உள்ளது.
# ஆந்திராவின் இசை

**ஆந்திராவின் இசை** (*Music of Andhrapradesh*) குறித்துப் பேசும் போது பல்வேறு இசைக்கலைஞர்களைப் பற்றி குறிப்பிட வேண்டும். ஆந்திராவில் "மிருதங்க கேசரி" முல்லப்புடி லட்சுமண ராவ் மற்றும் அவரது மகன் முல்லப்புடி சிறீ ராம மூர்த்தி போன்ற புகழ்பெற்ற மிருதங்கக் கலைஞர்கள் இருந்தனர். மேலும், அவரது சீடர் "மிருதங்க சிரோமணி" தர்மலா ராம மூர்த்தி மற்றும் அவரது மகன் தர்மலா வெங்கடேசுவர ராவ். எம்.எல்.லட்சுமிநாராயண ராஜு, கமலாகர ராவ் போன்ற பிற இசைத்துறை மேதைகளும் இருந்தனர்.  

## பாரம்பரிய இசை
அன்னமாச்சார்யா, தியாகராஜர், பத்ராசல இராமதாசு, க்ஷேத்ரய்யா, *பூலோக சப சுத்தி* (பூமியை விரித்தவர்) பொப்பிலி கேசவய்யா, கார்வேதிநகரம் இசையமைப்பாளர்கள் கோவிந்தசாமியா, சாரங்கபாணி போன்ற முக்கிய இசையமைப்பாளர்கள் கர்நாடக சங்கீதத் துறையில் முன்னோடிகளாக இருந்தனர். கருவி இசைத் துறையில், துவாரம் வெங்கடசுவாமி நாயுடு (வயலின்), இமானி சங்கர சாஸ்திரி ( வீணை ), சேக் சின்ன மௌலானா ( நாதசுவரம் ), மற்றும் சிட்டி பாபு (வீணை) போன்ற ஜாம்பவான்கள் பிரபலமானவர்கள் ஆவர். வோலேட்டி வெங்கடேஸ்வருலு, மங்களம்பள்ளி பாலமுரளிகிருஷ்ணா, நேதுநூரி கிருஷ்ணமூர்த்தி, துவாரம் பாவநாராயண ராவ், ஸ்ரீரங்கம் கோபாலரத்னம், ஸ்ரீபாத பினாகபாணி, நூகல சின்ன சத்யநாராயணா, லலிதா & ஹரிப்ரியா, டி. ராகவதாரா லட்சுமி, டாக்டர். சி, மற்றும் டாக்டர் துவாரம் தியாகராஜ். மேலும் யெல்லா வெங்கடேசரா ராவ், பத்ரி சதீஷ் குமார் ( மிருதங்கம் ), பந்துல ராமா, யு. ஸ்ரீனிவாஸ் ( மாண்டலின் ), டி. ஸ்ரீனிவாஸ் ( வீணை ), திருப்பதி ஸ்ரீவாணி யல்லா ( வீணை ), மாரெல்லா கேசவ ராவ், இவடூரி விஜயேஸ்வர ராவ், அகெல்லா மல்லிகார்ஜுன சர்மா, மற்றும் அவசரலா கன்னியாகுமரி ( வயலின் ) ஆந்திரப் பிரதேசத்தைச் சேர்ந்த புகழ்பெற்ற வாத்தியக் கலைஞர்கள் ஆவர்.  

## திரைப்பட இசை
சுசர்லா தட்சிணாமூர்த்தி, பாருபள்ளி ராமகிருஷ்ணய்யா பந்துலு, ஒகிரலா ராமச்சந்திர ராவ், பித்தாபுரம் நாகேஸ்வர ராவ், டங்குதூரி சூர்யகுமாரி மற்றும் மங்களம்பள்ளி பாலமுரளிகிருஷ்ணா ஆகியோர் தென்னிந்திய சினிமாவின் செல்வாக்கு மிக்க இசையமைப்பாளர்களில் ஒருவராக இருந்தனர். பெண்டியாலா நாகேஸ்வர ராவ், ஆர். சுதர்சனம் மற்றும் ஆர். கோவர்தனம் போன்ற இசையமைப்பாளர்கள் நாட்டுப்புறக் கதைகள் மற்றும் புராணப் படங்களுக்குப் பங்களிப்பை வழங்கினர். மாதவப்பெட்டி சத்யம், பி.ஆதிநாராயண ராவ், கலி பென்சல நரசிம்மராவ், சத்யம், பிபி ஸ்ரீனிவாஸ், எஸ்பி கோதண்டபாணி, ஜிகே வெங்கடேஷ், எஸ். ஹனுமந்த ராவ் ஆகியோர் சமூகப் பொருத்தம் கொண்ட படங்களுக்குத் தங்கள் பணியை அதிகளவில் வழங்கியுள்ளனர். கன்டாசாலா, எஸ்.பி.பாலசுப்ரமணியம், பி. சுசீலா, எஸ். ஜானகி, எம்.எம். கீரவாணி, ரமேஷ் நாயுடு போன்றவர்கள், ஆந்திரப் பிரதேசத்தைச் சேர்ந்த சில இசைக்கலைஞர்கள் மற்றும் பின்னணிப் பாடகர்கள் தேசிய அங்கீகாரத்தைப் பெற்றுள்ளனர். ஆர்.பி.பட்நாயக் ஆந்திர பிரதேச திரைப்பட இசைத்துறை சங்கத்தின் தற்போதைய தலைவராக உள்ளார்.  

கே. சக்ரவர்த்தி, ராஜ்-கோடி, மணி ஷர்மா, தேவி ஸ்ரீ பிரசாத், மிக்கி ஜே மேயர், ரமண கோகுலா, ஆர்.பி.பட்நாயக், சக்ரி (இசையமைப்பாளர்), கல்யாணி மாலிக் , எஸ். தமன், போன்ற முக்கிய தெலுங்குத் திரைப்பட இசையமைப்பாளர்களும் மற்றும் தற்போதைய இசையமைப்பாளர்கள் . எஸ்.வி.கிருஷ்ணா ரெட்டி, வந்தேமாதரம் ஸ்ரீநிவாஸ், மற்றும் ஸ்ரீ கொம்மினேனி ஆகியோரும் ஆந்திராவைச் சார்ந்த இசைக்கலைஞர்கள் ஆவர்.
# பசுபதி சர்மா



**பசுபதி சர்மா** (*Pashupati Sharma*) ஒரு நேபாள கிராமிய இசைப் பாடகர் ஆவார். இவர் நேபாளத்தின் சியாங்ஜா மாவட்டத்தின் புட்டலிபஜார் நகராட்சி பகுதி எண் 3 இல் 1982 ஆம் ஆண்டு அக்டோபர் 31 ஆம் நாள் பிறந்தார். பாடுவதில் ஆர்வம் கொண்ட சர்மா தனது மேற்படிப்புக்காக 2003 ஆம் ஆண்டில் காத்மாண்டு சென்றார். இவர் சப்தகோசி டோஹோரி சஞ்சில் என்ற கிராமிய இசைப் பாடகர்கள் சங்கத்தில் பாடத் தொடங்கினார். 2003-ஆம் ஆண்டில் தனது முதல் அதிகாரப்பூர்வ பாடலை வெளியிட்டார். சர்மா தனது வாழ்க்கையில் ஏற்கனவே 200 க்கும் மேற்பட்ட பாடல்களைப் பாடியுள்ளார். இவரது பாடல்கள் தேசபக்தி, காதல் மற்றும் நையாண்டி ஆகியவற்றைச் சுற்றி வருகின்றன. இவரது சமீபத்திய நையாண்டிப் பாடலான லுட்னா சேக் லுட் சமீபத்தில் வலையொளியில் இருந்து நீக்கப்பட்டது. இவர் நேபாள நாட்டுப்புற இசைத் துறையில் வாழும் மேதை ஆவார். 2018-ஆம் ஆண்டில் இவர் தேவி கர்தி மகருடன் "சத்தா ஹரயோ" பாடலை வெளியிட்டார். அடுத்ததாக இவர் 2079 பைசாக்கில் நவல்பூரில் இருந்து ரோஷன் ரெக்மியுடன் இணைந்து புதிய பாடலைப் பாடப் போகிறார்.  

## விருதுகள்

- சிறந்த நாட்டுப்புற டோஹோரி பாடலுக்கான படிம விருது
- சிறந்த நாட்டுப்புற பாடகருக்கான ரேடியோ காந்திபூர் இசை விருது
# சபீனா ரபி


**சபீனா ரபி** (*Sabeena Rafi*)(6 அக்டோபர் 1918 - 22 சூன் 1990) என்பவர் இந்தியக் கட்டுரையாளரும் மலையாள இலக்கிய வரலாற்றாசிரியரும் ஆவார். இவரது படைப்புகள் தத்துவப் படைப்புகள், சுயசரிதை மற்றும் நாடகங்களாகும்*.* இவரது *சவிட்டு நாடகம் - ஒரு சரித்திர பாடனம்*, சவிட்டு நாடகத்தின் முதல் வரலாற்றுத் தொகுப்பு ஆகும். இந்த நாடகம் நடன வடிவத்திலானது. இவரது கணவர் பொஞ்சிக்கார ரபியுடன் இணைந்து எழுதிய *கலியுகம்* இவரது எழுதிய புத்தகம் ஆகும். இந்த புத்தகம் மூலம் 1972-ல் இதர படைப்புகளுக்கான கேரள சாகித்திய அகாதமி விருது இவருக்குக் கிடைத்தது.  

## வாழ்க்கை
சபீனா 1918ஆம் ஆண்டு அக்டோபர் 6ஆம் தேதி தென்னிந்தியாவின் கேரள மாநிலத்தின் இன்றைய எர்ணாகுளம் மாவட்டத்தின் சுற்றுவட்டாரத்தில் உள்ள கோதுருத் என்ற சிறிய கிராமத்தில் ஜோசப் மற்றும் மரியம்மாளாக்கு மகளாகப் பிறந்தார். இவர் வரலாறு மற்றும் பொருளாதாரத்தில் இரண்டு முதுகலைப் பட்டங்களைப் பெற்றார். மேலும் ஆசிரியராகக் கல்விப் பணியில் சபீனா சேர்ந்தார். இவர் 1963-ல் காதலன் பொஞ்சிக்கார ரபியை மணந்தார். இந்த தம்பதியருக்குக் குழந்தை இல்லை. சபீனா 22 சூன் 1990 அன்று தனது 65 வயதில் இறந்தார். இவரது கணவர் ரபி இரண்டு ஆண்டுகளுக்குப் பிறகு 6 செப்டம்பர் 1992-ல் இறந்தார். *சவிட்டு நாடகம் - ஒரு சரித்திர பாடனம்*, 1964ஆம் ஆண்டு எர்ணாகுளத்தில் தோன்றிய சவிட்டு நாடகத்தின் வரலாறு குறித்த இவரது வெளியீடு. இது நாடகம் குறித்த முதல் விரிவான புத்தகமாகக் கருதப்படுகிறது. *மார்க்சியம், ஒரு திரிஞ்சுனோட்டம்*, இவரது கணவருடன் இணைந்து எழுதப்பட்ட புத்தகம் ஆகும். இது மார்க்சியக் கோட்பாடு மற்றும் பண்புகளைப் பற்றிய விரிவான ஆய்வு நூல். இந்தப் புத்தகத்தில் மாக்சிம் கார்க்கியின் *தாய்* பற்றிய விமர்சனமும் உள்ளது. *கலியுகம்*, மீண்டும் பொஞ்சிக்கார ரபி இணைந்து எழுதப்பட்ட படைப்பாகும். இது ஆரம்பக் காலத்திலிருந்தே மனித நடத்தைகளைத் தத்துவ கண்ணோட்டத்துடன் ஆய்வு செய்கிறது.  

## நூல் பட்டியல்
- 
- 
- 
- 
-
# முகம்மது ஜுமான்

**உசுதாத் முகம்மது ஜுமான்** (*Muhammad Juman*) (10 அக்டோபர் 1935 - 24 ஜனவரி 1990) பாகிஸ்தானைச் சேர்ந்த ஒரு சிந்தி இசைக்கலைஞரும் பாரம்பரியப் பாடகரும் ஆவார், சிந்தி இசையில் அவரது தாக்கம் இன்னும் பரவலாக உள்ளது.  

## ஆரம்ப வாழ்க்கை மற்றும் தொழில்
முகம்மது ஜுமான் 1935 ஆம் ஆண்டு அக்டோபர் 10 ஆம் தேதி பலுசிஸ்தானின் லாஸ்பேலா மாவட்டத்தில் அமைந்துள்ள சோரா கிராமத்தில் சக்ரானி சமூகத்தைச் சேர்ந்த ஹாஜி அகமது சகிராணி என்ற இசைக்கலைஞருக்கு மகனாகப் பிறந்தார். சிறுவயதிலிருந்தே அவருக்கு இசையில் ஆர்வம் ஏற்பட்டது இயற்கையானது. புகழ்பெற்ற பாடகி நூர்ஜஹானிடம் இசை ஆசிரியராகவும் இருந்த பாகிஸ்தான் தொலைக்காட்சியின் ( லாகூர் மையம்) மதிப்பிற்குரிய பாகிஸ்தானிய இசைக்கலைஞர் **உசுதாத் நாசர் உசைனிடம்** ஜுமான் முறையான இசைப் பாடங்களைக் கற்றார். இவர் கலைத்திறன் காணல் தேர்வின் போது கோஹ்யாரியின் சிம்பொனியை வாசித்தார். கராச்சியில் உள்ள ரேடியோ பாகிஸ்தானின் அலுவல்ரீதியான இசைக்கலைஞராக பணியாற்றத் தொடங்கினார். இவர் பல கலைஞர்களுடன் குறிப்பாக உசுதாத் முகம்மது இப்ராகிமுடன் இணக்கமாக "சுரண்டோ" வாசித்தார்.  

## புல்லாங்குழல் வாசித்தல்
சிறுவயதிலிருந்தே புல்லாங்குழல் வாசிப்பதில் இவருக்குப் பிரியம் இருந்ததால், ரேடியோ பாகிஸ்தான் கராச்சி நிலையத்துக்கு பலமுறை சென்று வந்தார். இறுதியில், அவர் புல்லாங்குழல் வாசிப்பவராக நிகழ்ச்சியைத் தொடங்கினார்.
# எழுத்தச்சன் விருது



**எழுத்தச்சன் விருது** (*Ezhuthachan Puraskaram*) என்பது கேரள அரசின் கேரள சாகித்திய அகாதமியால் வழங்கப்படும் மிக உயர்ந்த இலக்கிய விருதாகும். இந்த விருது மலையாள மொழியின் தந்தை துஞ்சத்து எழுத்தச்சன் நினைவாக பெயரிடப்பட்டது. இந்த விருதினைப் பெறுபவர் 5,00,000 ரொக்கப் பரிசு மற்றும் பாராட்டுப் பத்திரத்தினைப் பெறுவார். இந்த விருது 1993-ல் நிறுவப்பட்டது. சூரநாடு குஞ்சன் பிள்ளை எழுத்தச்சன் விருதைப் பெற்ற முதல் இலக்கியவாதி ஆவார்.  

## விருதாளர் பட்டியல்
எழுத்தச்சன் விருதினை வென்றவர்கள்:  
| 1 | 1993 | சூரநாடு குஞ்சன் பிள்ளை |  |
| --- | --- | --- | --- |
| 8 | 2000 | பால நாராயணன் நாயர் |  |
| 9 | 2001 | ஓ. வெ. விஜயன் |  |
| 10 | 2002 | கமலா தாஸ் |  |
| 11 | 2003 | தி. பத்மநாபன் |  |
| 12 | 2004 | சுகுமார் அழீக்கோடு |  |
| 13 | 2005 | எஸ். குப்தன் நாயர் |  |
| 14 | 2006 | வி. வி. அய்யப்பன் (கோவிலன்) |  |
| 15 | 2007 | ஓ. என். வி. குறுப்பு |  |
| 16 | 2008 | அக்கித்தம் அச்சுதன் நம்பூதிரி |  |
| 17 | 2009 | சுகதகுமாரி |  |
| 18 | 2010 | எம். லீலாவதி |  |
| 19 | 2011 | எம். டி. வாசுதேவன் நாயர் |  |
| 20 | 2012 | ஆற்றூர் ரவிவர்மா |  |
| 21 | 2013 | எம். கே. சானு |  |
| 22 | 2014 | விஷ்ணு நாராயணன் நம்பூதிரி |  |
| 23 | 2015 | புதுச்சேரி ராமச்சந்திரன் |  |
| 24 | 2016 | சி. ராதாகிருஷ்ணன் |  |
| 25 | 2017 | கே. சச்சிதானந்தம் |  |
| 26 | 2018 | எம். முகுந்தன் |  |
| 27 | 2019 | ஆனந்த் |  |
| 28 | 2020 | சக்கரியா |  |
| 29 | 2021 | பி. வல்சலா |  |
| 30 | 2022 | சேது |  |
| 31 | 2023 | எசு. கே. வசந்தன் |  |
| 32 | 2024 | என். எஸ். மாதவன் |  |
| 33 | 2025 | கே. ஜி. சங்கர பிள்ளை | } |
# ஓடக்குழல் விருது

**ஓடக்குழல் விருது** (*Odakkuzhal Award*)(புல்லாங்குழல் விருது ) என்பது ஒவ்வொரு ஆண்டும் மலையாள மொழியில் குறிப்பிட்ட சிறந்த படைப்புக்காக எழுத்தாளர்களுக்கு வழங்கப்படும் இந்திய இலக்கிய விருது ஆகும். இந்த விருதினை 1969ஆம் ஆண்டு கவிஞர் ஜி. சங்கரா குருப் தான் பெற்ற ஞானபீட விருதை நினைவுகூரும் வகையில் நிறுவினார்.  

## விருது பெற்றவர்கள்
| 1969 | வெண்ணிக்குளம் கோபால குறுப்பு | துளசிதாச ராமாயணம் (மலையாள மொழிபெயர்ப்பு) |  |
| --- | --- | --- | --- |
| 1970 | ஒ. வே. விஜயன் | கசாக்கிண்டே இதிகாசம் |  |
| 1971 | வைலோப்பிள்ளி ஸ்ரீதரமேனன் | விடா |  |
| 1972 | என். கிருஷ்ண பிள்ளை | திரஞ்செடுத பிரபந்தங்கள் |  |
| 1973 | அக்கித்தம் அச்சுதன் நம்பூதிரி | நிமிஷா க்ஷேத்திரம்
மரணம் துர்பலம் |  |
| 1974 | கே. சுரேந்திரன் | வி. கே. கோவிந்தன் நாயுருடே கிருத்திகள் |  |
| 1975 | வி. கே. கோவிந்தன் நாயர் | வி. கே. கோவிந்தன் நாயுருடே கிருத்திகள் |  |
| 1976 | நலன்கள் கிருஷ்ண பிள்ளை | கிருஷ்ண துளசி |  |
| 1977 | லலிதாம்பிகா அந்தர்ஜனம் | அக்னி சாட்சி |  |
| 1978 | கைனிகார குமார பிள்ளை | நாடகீயம் |  |
| 1979 | எம். லீலாவதி | வர்ணராஜி |  |
| 1980 | பு. பாஸ்கரன் | ஒட்டக்கம்பியுள்ள தம்புரு |  |
| 1981 | விலாசினி | அவகாசிகள் |  |
| 1982 | சுகதகுமாரி | அம்பலமணி |  |
| 1983 | விஷ்ணுநாராயணன் நம்பூதிரி | முகமேவிதே |  |
| 1984 | ஜி.குமார பிள்ளை | சப்தசுவரம் |  |
| 1985 | என். என். காக்காடு | சபலமீ யாத்ரா |  |
| 1986 | கடவநாடு குட்டிகிருஷ்ணன் | காளிமுட்டம் |  |
| 1987 | இயூசூப் அலி கேச்சேரி | கெச்சேரி புழா |  |
| 1988 | ஒளப்பமண்ணா | நிழலன |  |
| 1989 | எம்.பி.சங்குன்னி நாயர் | சத்திரவும் சாமரவும் |  |
| 1990 | ஓ. என். வி. குறுப்பு | *மிரிகயா* |  |
| 1991 | பி.நாராயண குருப் | நிஷாகந்தி |  |
| 1992 | திக்கோடியன் | அரங்கு கனத்த நாடன் |  |
| 1993 | எம். டி. வாசுதேவன் நாயர் | வானபிரஸ்தம் |  |
| 1994 | என். எஸ். மாதவன் | ககிடா |  |
| 1996 | ஆனந்த் | கோவர்தனந்தே யாத்திரைகள் |  |
| 1997 | எம். பி. வீரேந்திர குமார் | ஆத்மவிளக்கொரு தீர்த்தயாத்திரை |  |
| 1998 | ஆஷா மேனன் | பரக கோஷங்கள் |  |
| 1999 | சந்திரமதி | ரெயின் டீர் |  |
| 2000 | சச்சிதானந்தம் | திறஞ்செடுத்த கவிதைகள் |  |
| 2001 | அய்யப்ப பணிக்கர் | ஐயப்ப பணிக்கர் கவிதைகள் |  |
| 2002 | முண்டூர் கிருஷ்ணன்குட்டி | என்னே வெருதே விட்டாலும் |  |
| 2003 | சக்கரியா | திரஞ்செடுத கதைகள் |  |
| 2004 | பி.சுரேந்திரன் | சைனீசு மார்க்கெட்டு |  |
| 2005 | நெரளத்து சுரேந்திரன்
பத்மநாபன் நாயர் | நாட்யாசார்யந்தே ஜீவிதமுத்ராக்கள் |  |
| 2006 | சி. ராதாகிருஷ்ணன் | தீக்கடல் கடஞ்சு திருமதுரம் |  |
| 2007 | என். கே. தேசம் | முத்ரா |  |
| 2008 | கே. ஜி. சங்கரப்பிள்ளை | கே.ஜி.எஸ்.கவிதைகள் |  |
| 2009 | சிறீகுமாரன் தம்பி | அம்மாக்கு ஒரு தரட்டு |  |
| 2010 | உன்னிகிருஷ்ணன் புதூர் | அனுபவங்களுடே நேரெக்கால் |  |
| 2011 | சுபாஷ் சந்திரன் | மனுஷ்யனு ஒருமுகம் |  |
| 2012 | சேது | மருபிறவி |  |
| 2013 | கே. ஆர். மீரா | ஆராச்சார் |  |
| 2014 | ரபீக் அகமது | ரபீக் அகமதுவின் கிருதிகள் |  |
| 2015 | எஸ். ஜோசப் | சந்திரனோடப்பம் |  |
| 2016 | எம். ஏ. ரகுமான் | ஒரே ஜீவனும் விளாப்பெட்டாதானு |  |
| 2017 | அய்மனம் ஜான் | அய்மனம் ஜானின் கதைகள் |  |
| 2018 | ஈ. வி. ராமகிருஷ்ணன் | மலையாள நாவலின் தேசக்கலங்கள் |  |
| 2019 | என். பிரபாகரன் | மாயாமனுஷ்யர் |  |
| 2021 | சாரா ஜோசப் | புத்தினி |  |
| 2022 | அம்பிகாசுதன் மாங்காடு | பிரணவாயு | } |
# முட்டத்து வர்க்கி விருது

**முட்டத்து வர்க்கி விருது** (*Muttathu Varkey Award*) என்பது இந்தியாவின் கேரள மாநிலத்தில் முட்டத்து வர்க்கியின் நினைவாக முட்டத்து வர்க்கி அறக்கட்டளையால் மலையாள இலக்கியத் துறை பங்களிப்புகளுக்காக வழங்கப்படும் விருதாகும். இந்த விருது 1992-ல் நிறுவப்பட்டது. 2012ஆம் ஆண்டு நிலவரப்படி, இந்த விருதினைப் பெறுபவர் 50000 பணப்பையையும் சான்றிதழையும் சிலை ஒன்றையும் பெறுவார். இந்த விருது ஆண்டுதோறும் ஏப்ரல் 28 அன்று (வர்கியின் பிறந்தநாள்) அறிவிக்கப்பட்டு, ஒவ்வொரு ஆண்டும் மே 28 அன்று (வர்கியின் நினைவு நாள்) வழங்கப்படும்.  

முட்டத்து வர்க்கி விருது எழுத்தாளரின் (குறிப்பாக நாவலாசிரியர்கள்) பணிக்கான அங்கீகாரமாக நிறுவப்பட்டது. 2015ஆம் ஆண்டு விருதுக்குத் தேர்ந்தெடுக்கப்பட்ட முதல் கவிஞர் என்ற பெருமையை கே. சச்சிதானந்தம் பெற்றார். 2015ஆம் ஆண்டு முட்டத்து வர்க்கி "ஆத்மஞ்சலி" என்ற தலைப்பில் கவிதையுடன் மலையாள இலக்கியத்தில் அறிமுகமானதன் 75வது ஆண்டு விழாவாகும். எனவே கவிதைக்கு விருது வழங்க முடிவு செய்யப்பட்டது. 2016 மற்றும் 2017ஆம் ஆண்டுகளில், திரைக்கதை எழுதியதற்காகவும், குறிப்பாக முந்தைய ஆண்டுகளைப்போலன்றி குறிப்பிட்ட படைப்பிற்கான அங்கீகாரத்திற்காகவும் விருது வழங்கப்பட்டது.  

## விருது பெற்றவர்கள்
| 1992 | ஓ. வெ. விஜயன் | கசகிந்தே எதிஹாசம் |
| --- | --- | --- |
| 1993 | வைக்கம் முகம்மது பஷீர் |  |
| 1994 | எம். டி. வாசுதேவன் நாயர் |  |
| 1995 | கோவிலன் |  |
| 1996 | காக்கநாடன் |  |
| 1997 | வி. கே. என் |  |
| 1998 | மு. முகுந்தன் |  |
| 1999 | புனத்தில் குஞ்ஞப்துல்லா |  |
| 2000 | ஆனந்த் |  |
| 2001 | என். பி. முகமது |  |
| 2002 | பொன்குன்னம் வர்கி |  |
| 2003 | சேது |  |
| 2004 | சி. ராதாகிருஷ்ணன் |  |
| 2005 | சக்காரியா |  |
| 2006 | கமலா சுரய்யா (மாதவிக்குட்டி) |  |
| 2007 | தி. பத்மநாபன் |  |
| 2008 | மு. சுகுமாரன் |  |
| 2009 | என். எஸ். மாதவன் |  |
| 2010 | பி. வல்சலா |  |
| 2011 | சாரா ஜோசப் | பாபாதரா |
| 2012 | என். பிரபாகரன் | ஒட்டுமொத்த பங்களிப்புக்காக |
| 2013 | சி. வி. பாலகிருஷ்ணன் |  |
| 2014 | அசோகன் சருவில் |  |
| 2015 | கே. சச்சிதானந்தம் | "மலையாளம்" (கவிதை) |
| 2016 | கே. ஜி. ஜார்ஜ் | *இராகல்* |
| 2017 | டி. வி. சந்திரன் | *பொந்தன் மட* |
| 2018 | கே. ஆர். மீரா | *ஆராச்சார்* |
| 2019 | பென்யமின் | } |
# ஆசான் நினைவு கவிதை விருது

**ஆசான் நினைவு கவிதை விருது** (Asan Smaraka Kavitha Puraskaram) அல்லது **ஆசான் சுமாரக கவிதா புரஸ்காரம்** என்பது மலையாள கவிஞர் குமரன் ஆசானின் நினைவாகச் சென்னையைத் தளமாகக் கொண்ட ஆசான் நினைவுச் சங்கம் சார்பில் 1985-ல் நிறுவப்பட்ட இலக்கிய விருது ஆகும். மலையாள மொழியின் சிறந்த கவிஞர்களைக் கவுரவிப்பதற்காக ஆண்டுதோறும் இந்த விருது வழங்கப்படுகிறது. ஆசான் நினைவு கவிதை விருது பெறுபவர் 50000 ரூபாய், சிற்பம் மற்றும் சான்றிதழ் ஆகியவற்றைப் பெறுவார். இந்த விருது ஆரம்ப ஆண்டுகளில் தமிழ் எழுத்தாளர்களுக்கும் வழங்கப்பட்டது.  

## விருது பெற்றவர்கள்

- 1985: சி. மணி
- 1986: என். என். காக்காடு
- 1987: சுந்தர ராமசுவாமி
- 1988: இயூசூப் அலி கேச்சேரி
- 1989: சௌந்தரா கைலாசம்
- 1990: சுகதகுமாரி
- 1992: பு. பாஸ்கரன்
- 1993: ஓ. என். வி. குறுப்
- 1994: அக்கித்தம் அச்சுதன் நம்பூதிரி
- 1995: கடம்மனிட்டா இராமகிருட்டிணன்
- 1996: விஷ்ணுநாராயணன் நம்பூதிரி
- 1997: ஆற்றூர் ரவிவர்மா
- 1998: ஒளப்பமன்னா
- 1999: அய்யப்ப பணிக்கர்
- 2000: கே. சச்சிதானந்தம்
- 2001: பாலா நாராயணன் நாயர்
- 2002: எம். பி. அப்பன்
- 2003: வி. மதுசூதனன் நாயர்
- 2004: கே. ஜி. சங்கர பிள்ளை
- 2005: கிளிமானூர் ராமகாந்தன்
- 2006: தி. வினயச்சந்திரன்
- 2007: மாதவன் அய்யப்பத்து
- 2008: புதுச்சேரி ராமச்சந்திரன்
- 2009: எம். என். பாலூர்
- 2010: ஏ. அய்யப்பன்
- 2011: ச. ரமேசன் நாயர்
- 2012: சிறீகுமாரன் தம்பி
- 2013: என். கே. தேசம்
- 2014: பிரபா வர்மா
- 2015: செம்மனம் சாக்கோ
- 2016: ஈழச்சேரி ராமச்சந்திரன்
- 2018: தேசமங்கலம் ராமகிருஷ்ணன்
- 2019: எஸ். ரமேசன்
- 2020: புதுச்சேரி ராமச்சந்திரன்
- 2021: கே. ஜெயக்குமார்

## மேலும் பார்க்கவும்

- மலையாள இலக்கிய விருதுகளின் பட்டியல்
# அப்சல்புரா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | அண்ணாராவ் பாசப்ப கனமுகி | இந்திய தேசிய காங்கிரஸ் |
| 1962 |  |  |
| 1967 | என். எஸ். பாட்டீல் |  |
| 1972 | திகம்பர் ராவ் பல்வந்த்ராவ் |  |
| 1978 | எம். ஒய். பாட்டீல் | ஜனதா கட்சி |
| 1983 | அனுமந்தராவ் தேசாய் |  |
| 1985 | மாளிகய்ய வெங்கய்ய குத்தேதார் | இந்திய தேசிய காங்கிரஸ் |
| 1989 |  |  |
| 1994 | கர்நாடக காங்கிரஸ் கட்சி |  |
| 1999 | மதச்சார்பற்ற ஜனதா தளம் |  |
| 2004 | எம். ஒய். பாட்டீல் |  |
| 2008 | மாளிகய்ய வெங்கய்ய குத்தேதார் | இந்திய தேசிய காங்கிரஸ் |
| 2013 |  |  |
| 2018 | எம். ஒய். பாட்டீல் |  |
| 2023 | } |  |
# ஜிம்மி கிம்மெல்



**ஜிம்மி கிம்மெல்** (*Jimmy Kimmel*) அமெரிக்க தொலைக்காட்சித் தொகுப்பாளரும், நகைச்சுவை நடிகரும், எழுத்தாளரும், தயாரிப்பாளரும் ஆவார். மேலும் ஜிம்மி கிம்மெல் லைவ்! என்னும் நேரலைப் பேச்சு நிகழ்ச்சியின் தயாரிப்பாளராகவும் தொகுப்பாளராகவும் இருந்துள்ளார். ஜிம்மி கிம்மெல் 2012 , 2016 மற்றும் 2020 ஆம் ஆண்டிற்கான பிரதானநேர எம்மி விருதுகளை தொகுத்து வழங்கியதுடன் இவர் 2017, 2018, மற்றும் 2023ஆம் ஆண்டுகளுக்கான 89ஆவது, 90ஆவது மற்றும் 95ஆவது ஆகிய அகாதமி விருதுகள் வழங்கும் விழாவையும் தொகுத்து வழங்கியுள்ளார்.
# கிளாரா செர்மன்



**கிளாரா நெசுபா செர்மன்** (*Clara Nezbah Sherman*) (பிப்ரவரி 18, 1914 - சூலை 31, 2010) ஒரு நவாஜோ கலைஞர், குறிப்பாக நவாஜோ விரிப்புகளுக்கு பெயர் பெற்றவர். இவரது தாயார் பெயர் அஸ்தி இஸ்னி கிளான் மற்றும் இவரது தந்தையார் நாசாசி டினே ஆவர். இவர் ஒரு தத்தெடுக்கப்பட்ட சகோதரி உட்பட பத்து உடன்பிறப்புகளில் கடைசியாக எஞ்சியிருந்த உறுப்பினர் அவர். செர்மனும் அவரது உடன்பிறப்புகளும் கைவினைத் தொழிலில் நிபுணத்துவம் பெற்ற அவரது குடும்பத்தில் இருந்து குழந்தைகளாக இருந்த போதே நெசவு செய்ய கற்றுக்கொண்டனர். கிளாரா தனது கணவர் ஜான் செர்மனுடன் பல குழந்தைகளைப் பெற்றெடுத்தார். அவரது மகள்கள் மற்றும் பேத்திகளும் நெசவு செய்ய கற்றுக்கொண்டனர்.  

இவர் சுபிலம் (ஹார்மோனிகா) என்ற இசைக்கருவியை வாசித்தார், இக்கருவியில் ஒரே நேரத்தில் ஒரு மெல்லிசை மற்றும் தாழ்சுருதி வரியை தொடர்ந்து வைத்திருக்க முடியும்."
# மனோரமா சிங்


**மனோரமா சிங்** (*Manorama Singh*, 23 ஆகத்து 1938 – 8 திசம்பர் 2024) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவரது கணவர் சந்திரசேகர் சிங் பீகார் முதல்வராகப் பதவி வகித்தவர் ஆவார். இவர் 1980களில் இந்தியத் தேசிய காங்கிரசின் உறுப்பினராகப் பீகாரில் உள்ள பங்கா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.  

மனோரமா சிங் 1984-ல் பாங்கா மக்களவைத் தொகுதியிலிருந்து இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் 1985-ல் இவரது கணவர் தில்லியில் அமைச்சரானபோது தனது பதவியிலிருந்து விலகினார். இவரது கணவர் 1986-ல் இறந்தார். இதனால் மீண்டும் ஒரு இடைத்தேர்தல் 1986-ல் நடத்தப்பட்டது. இவர் 1986ஆம் ஆண்டு நடைபெற்ற பாங்கா மக்களவைத் தொகுதி இடைத்தேர்தலில் ஜனதா கட்சியின் ஜார்ஜ் பெர்னாண்டஸை எதிர்த்து 186,237 வாக்குகள் பெற்று வெற்றி பெற்றார். ஆனால் 1989, 1991 மற்றும் 1996ஆம் ஆண்டுகளில் நடைபெற்ற தேர்தல்களில் தோல்வியடைந்தார்.
# கேந்தரா



**கேந்தரா**(*Kendara*) என்பது ஒடிசா மாநிலத்தின் பழமையான இசைக்கருவிகளில் மரத்தாலான ஒரு சரம் கருவி ஆகும். இந்த இசைக்கருவியில் ஒரு சரம் உள்ளது. பொதுவாக அதன் சரத்தின் குறுக்கே வில் வரைந்து இசைக்கப்படுகிறது. இவை பெரும்பாலும் பாரம்பரியமாக *ஜோகிகளால்* பயன்படுத்தப்படுகின்றன. இவர்கள், பெரும்பாலும், காய்ந்த பூசணிக்காய் ஓட்டால் ஆன பாத்திரத்துடன் வீடு வீடாகச் சென்று உணவைப் பிச்சையாக ஏற்றுக்கொள்ளும் போது இந்த இசைக்கருவியை இசைத்து பாடல்களைப் பாடுவார்கள். நாட்டுப்புற இசை உட்பட நாட்டுப்புற வகைகளில் இவை அரிதாகவே பயன்படுத்தப்படுகின்றன. *கேந்தராவில்* இசைக்கப்படும் நாட்டுப்புற இசை வகை *கேந்தர கீதை* என்று அழைக்கப்படுகிறது. 12 ஆம் நூற்றாண்டில் சமஸ்கிருதம் அப்போதைய உத்கலா இராச்சியத்தின் அதிகாரப்பூர்வ மொழியாக மாற்றப்பட்டபோது இந்த கருவி பிரபலமடைந்தது, ஆனால் சாதாரண மக்களுக்கு அந்த மொழியின் பாடல்கள் புரியவில்லை, ஆனால் ஜோகிகள் நாட்டுப்புற பாடல்களை இந்த இசைக்கருவியில் வாசித்தனர். கேந்தராவின் மிகவும் பிரபலமான மாறுபாட்டை விளையாடும் ஜோகிகளின் ஒரு குறிப்பிட்ட பிரிவான நாதத்துடன் இது பிணைக்கப்பட்டுள்ளது. மற்ற மாறுபாடு "மாஜி கேந்தரா" என்று அழைக்கப்படுகிறது. மேலும், இந்திய மாநிலமான ஒடிசாவில் சந்தால் மக்களால் இது இசைக்கப்படுகிறது.
# குன்லா பஜன்



**குன்லா பஜன்** (*Gunla Bajan*) நேபாளத்தின் நேவார் மக்களால் இசைக்கப்படும் புத்த பக்தி இசை ஆகும். "குன்லா" என்பது நேபாள சம்பத் நாட்காட்டியில் பத்தாவது மாதத்தின் பெயராக உள்ளது, இது கிரிகோரியன் நாட்காட்டியில் ஆகஸ்ட் மாதத்திற்கு ஒத்திருக்கிறது. மேலும், "பஜன்" என்றால் "இசை" அல்லது மக்கள் குழுவாக சேர்ந்து பாடல்கள் பாடுவது என்று பொருள் படுகிறது.  

குன்லா என்பது நேவார் பௌத்த சமூகத்தினருக்கு புனிதமான மாதமாகும் .புனித மாதத்தைக் கடைப்பிடிக்கும் பழக்கம் புத்தரின் காலத்திலிருந்து பின்பற்றப்படுகிறது. துறவிகள் ஒரே இடத்தில் தங்கி, உள்ளூர் மக்களுக்கு தர்மத்தைக் கற்பித்த காலத்திலிருந்தே இருந்து வந்தது என்று சொல்லப்படுகிறது.  

## நிகழ்ச்சிகள்
வட்டாரம் அல்லது சாதி அடிப்படையிலான சங்கங்கள், அதில் உறுப்பினர்களாக இருப்பவர்கள் குன்லா பஜன் நிகழ்ச்சிகளை ஏற்பாடு செய்கின்றனர். இந்தக் குழுக்கள் பொது நிகழ்ச்சிகளின் வருடாந்திர நாட்காட்டியைப் பின்பற்றுகின்றன. அவர்கள் இசை பாடங்களை நடத்துகிறார்கள். மேலும், இது தொடர்பான மத விழாக்கள், பாடல் பாடும் அமர்வுகள், விருந்துகளை நடத்துகிறார்கள்.  

குன்லாவின் போது சுயம்புநாதர் கோயில் மற்றும் பிற பௌத்த தலங்களுக்கு சென்று வழிபாடு செய்வதை இவர்கள் பின்பற்றுகின்றனர். குன்லா இசையை வாசிக்கும் போது தினசரி யாத்திரை மேற்கொள்வது ஆண்டின் மிக முக்கியமான செயல்பாடாக கருதப்படுகிறது. புனித மாதத்தின் முக்கிய நாட்கள் 'பஹித்யா ஸ்வாஹ்வானேகு' எனப்படுகிறது. குன்லா இசையை வாசிக்கும் பக்தர்கள் புனித முற்றங்களுக்குச் சென்று திருவிழாவிற்காக காட்சிக்கு வைக்கப்பட்டிருக்கும் பஹித்யா ( திபங்கர புத்தர் ) மற்றும் பௌபா ஓவியங்களை வணங்குகின்றனர். மேலும், 'நிசாலா சாவானேகு' எனப்படும் சுயம்புவிற்கு பிரசாதம் வழங்கப்படும் நிகழ்ச்சி நடைபெறுகிறது. அப்போது, அதன் சுற்றுப்புறங்களில் கச்சேரிகள் நடைபெறுகிறது. நேபாள புத்தாண்டு தினத்தின் போது குன்லா இசைக் குழுக்கள் ஊர்வலங்களை நடத்துகின்றன.  

## இசை
குன்லா இசையின் ஒரு நிகழ்ச்சி தெய்வங்களுக்கு ஒரு சிறிய வணக்கமான தியா லயேகுவுடன் தொடங்குகிறது. ஊர்வலம் செல்லும்போதும், கோயிலின் சன்னதியைச் சுற்றிச் செல்லும்போதும், பாலத்தைக் கடக்கும்போதும் தனித்தனி இசைக் குரல்கள் ஒலிக்கின்றன. இவை லாவந்தா, ச்வோ, கிரஹா, அஸ்டார், பாலிமா மற்றும் பார்ட்டால் என அழைக்கப்படுகின்றன.  

ஊர்வலங்களின் போது, இசைக்கலைஞர்கள் பொதுவாக பருவகால பாடல்கள் அல்லது பிற பாரம்பரிய பாடல்களை டிரம்ஸ் மற்றும் சைம்பல்களால் ஆதரிப்பார்கள். நவீன பிரபலமான பாடல்களும் இசைக்கப்படுகின்றன.  

குவாரா என்பது கோயில் சதுக்கங்கள் மற்றும் புனித முற்றங்களில் இசைக்கலைஞர்கள் வட்டமாக நின்று இசைக்கப்படும் ஒரு நீண்ட இசைப் பகுதி ஆகும். இது 15 முதல் 20 நிமிடங்கள் நடைபெறுகிறது. இதில், அன்னபூர்ணா குவாரா, ஸ்வேத்காலி குவாரா மற்றும் சங்கின் குவாரா பிரபலமானவையாக கருதப்படுகிறது.  

## கருவிகள்
குன்லா இசையின் முக்கிய கருவியான "தா" என்று அழைக்கப்படும் இரட்டை பக்க டிரம் காத்மாண்டு பள்ளத்தாக்கில் 2,000 ஆண்டுகளாக இசைக்கப்படுகிறது என்று நம்பப்படுகிறது. இது, குட்டைக் குச்சியால் இடது பக்கமும் கையால் வலது பக்கமும் அடிக்கப்படுகிறது.  

தற்போது, இசையை வாசிக்க எக்காளம் மற்றும் கிளாரினெட்டுகள் பயன்படுத்தப்படுகின்றன. முதலில், "வாஹாலி" மற்றும் "பசூரி" (बासुरि) என அழைக்கப்படும் உள்ளூர் காற்றுக் கருவிகள் இசையை வழங்கின.  

மற்ற கருவிகள் "தா" மற்றும் "புஸ்யா" முறையே சிறிய மற்றும் பெரிய சங்குகள் ஆகும். "நாய்கிம்" என்பது சிறிய டிரம் , "சுஸ்யா" எனப்படும் சிலம்பங்கள், "பம்யதா" என்பது ஒரு நீண்ட எக்காளம் போன்ற தனித்தனியான கருவிகள் இந்த நிகழ்ச்சிக்காக பயன்படுத்தப்படுகின்றன.
# பால்குன்


**பால்குன்**' (*Falgun*) என்பது பெங்காலி நாட்காட்டி, அசாமிய நாட்காட்டி, மற்றும் நேபாளி நாட்காட்டியின்படி ஆண்டின் பதினொன்றாவது மாதமாகும். இது, அசாம் மாநிலத்தில் **பாகுன்** எனவும் கூறப்படுகிறது. வங்காளதேசத்தில் அக்டோபர் 2019 முதல் பயன்படுத்தப்படும் பெங்காலி நாட்காட்டியின் திருத்தத்தில், கிரெகொரியின் நாட்காட்டியின்படி இந்த மாதம் சாதாரண ஆண்டுகளில் 29 நாட்களும் அல்லது நெட்டாண்டுகளில் 30 நாட்களும் இருக்கும். வங்கதேசத்தில் 1987 முதல் அக்டோபர் 2019 வரை பயன்படுத்தப்பட்ட நாட்காட்டியின் முந்தைய பதிப்பில், பால்குன் மாதத்திற்கு சாதாரண ஆண்டுகளில் 30 நாட்கள் அல்லது நெட்டாண்டுகளில் 31 நாட்கள் இருந்தன. பொதுவாக, இந்த மாதம் 29 அல்லது 30 நாட்களைக் கொண்டுள்ளது. சூரியனின் உண்மையான இயக்கங்களின் அடிப்படையில், பழைய சீர்திருத்தப்படாத வங்காள நாட்காட்டியில், மேற்கு வங்காளத்திலும்,  

பால்குன் நட்சத்திரம் (சந்திர மாளிகை) உத்தர பால்குனியின் பெயரால் பெயரிடப்பட்டது. அப்போது ஆண்டின் அந்த நேரத்தில் முழு நிலவு தோன்றும். இது வங்காளதேசம், மேற்கு வங்காளம், அசாம் மற்றும் நேபாளத்தில் ஆறாவது மற்றும் இறுதி பருவமான வசந்த காலத்தின் வருகையைக் குறிக்கிறது.  

## பால்குன் மாதத்தின் முக்கிய தினங்கள்

- பால்குன் 1 - பகேலா பால்கன் (வங்காளதேசம்)
- பால்குன் 7 - ஜனநாயக தினம் (நேபாளம்)
- பால்குன் 8
  - மொழி தியாகிகள் தினம் (வங்காளதேசம்)
- பால்குன் 12 - தேசிய கல்வி தினம் (நேபாளம்)
- பால்குன் 14 - மகா சிவராத்திரி (இந்தியா, நேபாளம்)
- பால்குன் முழு நிலவு - டோல் பூர்ணிமா (இந்தியா), ஹோலி (வங்காளதேசம், இந்தியா)
# பால்வாய் சிரவந்தி ரெட்டி


**பால்வாய் சிரவந்தி ரெட்டி** (*Palvai Sravanthi Reddy*)(பிறப்பு 18 ஏப்ரல் 1973) என்பவர் இந்தியாவின் தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் முனுகோடு சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் போட்டியிட்டு வெற்றி பெற்று சட்டமன்ற உறுப்பினரானவர். சிரவந்தி ரெட்டி, முன்னாள் அமைச்சரும், சட்டமன்ற உறுப்பினருமான பல்வாய் கோவர்தன் ரெட்டியின் மகள் ஆவார். இவர் 1967 முதல் 1999 வரை ஐந்து முறை ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். காந்தி குடும்பத்திற்கு நெருக்கமானவராகக் கருதப்பட்ட இவர், காந்தியின் திடீர் மறைவின் போது மாநிலங்களவை உறுப்பினராக இருந்தார்.  

## ஆரம்ப வாழ்க்கை மற்றும் கல்வி
பால்வாய் சிரவந்தி ரெட்டி, நல்கொண்டா மாவட்டத்தில் உள்ள சந்தூர் மண்டலம், இடிகுடா கிராமத்தில் பிறந்தார். சட்டம் மற்றும் நிர்வாகத்தில் இரட்டை முதுகலைப் பட்டம் பெற்றவர்.  

## அரசியல் வாழ்க்கை
பால்வாய் சிரவந்தி அகில இந்தியக் காங்கிரசு கட்சியின் உறுப்பினராகவும், தெலங்காணா உயர் நீதிமன்றத்தில் வழக்கறிஞராகவும் உள்ளார். இவர் 1994ஆம் ஆண்டு தனது தந்தை பல்வாய் கோவர்தன் ரெட்டிக்காக முதன்முறையாகப் பிரச்சாரம் செய்தார். இவரது தீவிர அரசியல் வாழ்க்கை 1999-ல் அவரது தந்தை முனுகோட்டில் போட்டியிட்டபோது அவரது பிரச்சார பொறுப்பாளராகப் பணியாற்றினார். இவர் 20 ஆண்டுகளுக்கும் மேலாகக் காங்கிரசு கட்சியின் உறுப்பினராகவும், முதல் அகில இந்தியக் காங்கிரசு குழுவின் உறுப்பினராகவும் இருந்து வருகிறார். தெலங்காணாவில் 2014 சட்டமன்றத் தேர்தலில் சுயேச்சை வேட்பாளராகப் போட்டியிட்டு 27,441 வாக்குகள் பெற்று வெற்றி வாய்ப்பினை இழந்தார்.  

காங்கிரசு தலைவர் சோனியா காந்தி முனுகோடு சட்டமன்ற இடைத்தேர்தலில் பால்வாய் சிரவந்தி ரெட்டியின் வேட்புமனுவைச் செப்டம்பர் 9, 2022 அன்று அங்கீகரித்தார். காங்கிரசு சட்டமன்ற உறுப்பினர் ஏ. கோமதிரெட்டி ராஜகோபால் ரெட்டி பாஜக<nowiki/>வுக்கு மாறியதால் நல்கொண்டா மாவட்டத்தில் உள்ள இந்தத் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் பாஜக அதிகாரப்பூர்வ வேட்பாளராகப் போட்டியிட்ட முன்னாள் சட்டமன்ற உறுப்பினர் கோமதிரெட்டி ராஜகோபால் ரெட்டியை எதிர்த்துப் போட்டியிட்டு மூன்றாமிடம் பெற்றார். இத்தேர்தலில் பாரத் இராட்டிர சமிதி கட்சி<nowiki/>யினைச் சார்ந்த குசுகுந்த்லா பிரபாகர் ரெட்டி வெற்றிபெற்றார்.
# பானோத் சந்திரவதி



**பனோத் சந்திரவதி** (*Banoth Chandravathi*) என்பவர் இந்திய அரசியல்வாதியும் தெலங்காணா சட்டமன்ற உறுப்பினரும் ஆவார். இவர் கம்மம் மாவட்டத்தில் உள்ள வைரா சட்டமன்றத் தொகுதியின் சட்டமன்ற உறுப்பினராக இருந்தார். இந்தியப் பொதுவுடைமைக் கட்சியினை சார்ந்த இவர் ஏப்ரல் 2014-ல், பாரத் இராட்டிர சமிதி கட்சியில் சேர்ந்தார்.  

## இளமை
பனோத் சந்திரவதி பழங்குடி சமூகமான லம்பாடாவில் பிறந்தார். 2007-ல் ஆந்திரா மருத்துவக் கல்லூரி, விசாகப்பட்டினத்தில் மருத்துவப் படிப்பினை முடித்தார்.  

## அரசியல் வாழ்க்கை
சந்திரவதி 2009-ல் சட்டசபைக்கு உறுப்பினராக்த் தேர்ந்தெடுக்கப்பட்டார். ஆந்திரப் பிரதேச சட்டப் பேரவையின் இளைய சட்டமன்ற உறுப்பினர் இவர் ஆவார். இவர் 2011-ல் தனது பால்ய நண்பரான சுரேஷை மணந்தார்.  

## சட்டமன்ற உறுப்பினராக
| 1. | 2009 | 2014 | வைரா சட்டமன்றத் தொகுதி சட்டமன்ற உறுப்பினர். | இபொக | } |
| --- | --- | --- | --- | --- | --- |
# ஹசு யாஜ்னிக்


யாஜ்னிக் தனது முதுகலைப் படிப்பை முடித்தபிறகு 1963ம் ஆண்டு சுரேந்திரநகரில் உள்ள எம்.பி.ஷா எனும் கல்லூரியில் குஜராத்திய மொழிப் பேராசிரியரைாக பணியில் சேர்ந்தார். 1964ல் விஷ்நகரில் உள்ள எம்.என். கல்லூரியில் பணியில் சேர்ந்தார். பின்னர், 1965 முதல் 1973 வரை அகமதாபாத்தில் உள்ள குஜராத் கல்லூரியில் பணியாற்றினார். 1965 முதல் 1979 வரை ஜாம்நகரில் உள்ள டிகேபி கல்லூரியிலும் பேராசிரியராகப் பணியாற்றினார். பின்னர் 1979 முதல் 1982 வரை சுரேந்திரநகரில் உள்ள எம்.பி. ஷா கல்லூரிக்கு மீண்டும் மாறினார். 1996 முதல் 2005 காலக்கட்டத்தில் அகமதாபாத்தில் மேகானி லோக்வித்யா சன்ஷோதந் பவன் என்னும் அமைப்பை நிறுவி அதன் நிர்வாக அதிகாரியாக இருந்தார்.  

## படைப்புகள்
யாஜ்னிக் உபமன்யு, புஷ்பதன்வா, பி. காஷ்யப், வஜ்ரானந்தன் ஜானி மற்றும் ஸ்ரீதர் உள்ளிட்ட பல்வேறு புனைப்பெயர்களில் எழுதியுள்ளார்: இவர் இருபது நாவல்கள், மூன்று சிறுகதைத் தொகுப்புகள், இரண்டு சிறைக் கதைகள், நான்கு இடைக்காலக் கதைகள், நான்கு இடைக்காலப் படைப்புகளின் மீதான விமர்சனம், பன்னிரண்டு நாட்டுப்புறப் படைப்புகள் மற்றும் ஆறு குழந்தை இலக்கியப் படைப்புகளைத் படைத்துள்ளார். இவரது முதல் சிறுகதை "லாப்சி" 1954 இல் வெளியிடப்பட்டது.  

தக்தா (1968), ஹைவே பர் ஏக் ராட் (1981), பிஜி சவர்னோ சூரஜ் (1982), சோல் பச்சி (1986), நீரா கௌசனி (1987) ஆகியவை எளிமையான கருப்பொருள்கள் மற்றும் மொழி கொண்ட அவரது ஜனரஞ்சக நாவல்கள். திவால் பச்சல்னி துனியா என்பது 28 அரைக்கற்பனையாக்கப்பட்ட உண்மைக் கதைகளின் தொகுப்பாகும்.[4] மந்தானி மாயா (1985), ஏக் ஜுபானிமந்தி (1985) மற்றும் பச்சித்னா பத்தாரோ (1985) ஆகியவை அவரது சிறுகதைத் தொகுப்புகள் ஆகும்.  

மத்தியகாலின் குஜராத்தி பிரேம்கதா (1974), மத்தியகாலின் கதாசாஹித்யா (1987), ஷமல் (1978, ஷமல் பட் மீது) மற்றும் சமஸ்கிருத கதாசாகித்யா (1997) ஆகியவை இவரது ஆய்வுப் படைப்புகள். கம்கதா (1987) என்பது இடைக்கால சமஸ்கிருதப் பிராகிருதப் படைப்புகளிலிருந்து குஜராத்திப் பெண்களின் கதைகளை உள்ளடக்கியது.  

குஜராத்தி லோக்கதாவோ (1996), சௌரப் வ்ரத்கதாவோ (1996), சௌரப் நவ்ரத் கர்பா (1996), சௌரப் லக்னகீத் சங்க்ரா (1999), சௌரப் பதபஜனவளி (1999), லக்னோல்லாஸ் (2001) ஆகியவை இவரால் தொகுக்கப்பட்ட நாட்டுப்புற இலக்கியத் தொகுப்புகள் ஆகும்.  

அவர் இசை குறித்த சில படைப்புகளை எழுதியுள்ளார்: வயலின்-வதன் (1992), ராகதர்ஷன் (1993), ஹார்மோனியம்-வதன் (1997), பன்சாரி-வதன் (1998). இவரது கிருஷ்ணசரித் மற்றும் ராம்கதா மராத்தி, ஒடியா மற்றும் இந்தி மொழிகளில் மொழிபெயர்க்கப்பட்டுள்ளன.  

## விருதுகள்
யாஜ்னிக் தனது சிறுகதைகளுக்காக 1954 இல் தர்மேந்திரசிங்ஜி கல்லூரியில் வெள்ளிப் பதக்கம் பெற்றார். அவரது திவால் பச்சல்னி துனியா நூலுக்காக குஜராத்தி சாகித்ய பரிஷத்தின் பரிசைப் பெற்றார். குஜராத்னி லோக்வித்யா என்ற படைப்புக்காக குஜராத் சாகித்ய அகாடமியின் முதல் பரிசையும் பெற்றார்.  
## குடும்ப வாழ்க்கை
யாஜ்னிக் 1964 இல் ஹசுமதி வன்ரவன்தாஸ் டேவை மணந்தார். அதே ஆண்டில் அவர்களது மகள் யுவா ஐயர் பிறந்தார். இவர்களுக்கு நயன் யாஜ்னிக் என்னும் மகன் உண்டு. Nayan Yajnik is their son.
# இராணி குமுதினி தேவி


**இராணி குமுதினி தேவி** (*Rani Kumudini Devi*)(23 சனவரி 1911 - 6 ஆகத்து 2009) என்பவர் இந்திய அரசியல்வாதியும் சமூக சேவகரும் ஆவார். இவர் 1963 முதல் 1964 வரை ஐதராபாத் பெருநகர மாநகரத் தந்தையாகப் பணியாற்றினார். தேவி இந்தியத் தேசிய காங்கிரசின் உறுப்பினர் ஆவார். இவர் ஐதராபாத்து மாநகரின் முதல் பெண் மாநகரத் தந்தை ஆவார்.  

## ஆரம்ப கால வாழ்க்கை
இராணி குமுதினி தேவி 1911ஆம் ஆண்டு ஜனவரி 23ஆம் தேதி இன்றைய தெலங்காணாவில் வாரங்கல் மாவட்டத்தில் உள்ள வாடேபல்லியில் பிறந்தார். இவரது தந்தை, பிங்கிள் வெனக்டரமண ரெட்டி, ஒரு பிரபு. இவர் ஐதராபாத்து மாநிலத்தின் துணைப் பிரதமராக ஆனார். சைக்கிள் மற்றும் குதிரைகளில் சவாரி செய்தல் மற்றும் விளையாட்டு போன்ற பொதுவான சிறுவர்கள் ஆதிக்கம் செலுத்தும் செயல்களில் பங்கேற்கத் தேவியை அவரது பெற்றோர் ஊக்கப்படுத்தினர். இதே ஆண்டு, முசி ஆறு நிரம்பி வழிந்ததால் ஐதராபாத்தில் வெள்ளம் ஏற்பட்டது. மேலும் தேவி குடிமைப் பதிவின் பொறுப்பாளராக இருந்தார்.  

சிவானந்தா மறுவாழ்வு இல்லத்திற்கு நிதி திரட்டி 1990களில் சுறுசுறுப்பாக இருந்தார்.  

## இறப்பு
தேவி ஆகத்து 6, 2009 அன்று தனது 98 அகவையில் காலமானார்.
# பண்டா கார்த்திகா ரெட்டி


**பண்டா கார்த்திகா ரெட்டி** (*Banda Karthika Reddy*)(பிறப்பு 17 ஆகத்து 1977) என்பவர் இந்திய அரசியல்வாதியும் தெலங்காணாவின் பெருநகர ஐதராபாத்து மாநகராட்சியின் முன்னாள் மாநகரத்தந்தை ஆவார். இவர் 2009-ல் ஐதராபாத்து மாநகராட்சியின் முதல் மாநகரத் தந்தை ஆவர். கார்த்திகா ரெட்டி பாரதிய ஜனதா கட்சியின் உறுப்பினராக உள்ளார்.  

## ஆரம்ப கால வாழ்க்கை
கார்த்திகா ரெட்டி 1977ஆம் ஆண்டு ஆகத்து 17ஆம் தேதி இந்தியாவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் சமூகவியலில் முதுகலைப் பட்டம் பெற்றுள்ளார். இவர் விளையாட்டு வீராங்கனையும் ஆவார்.  

## அரசியல் பணி
கார்த்திகா திசம்பர் 2009-ல் பெருநகர ஐதராபாத்தின் முதல் மாநகரத் தந்தையானார். இவர் 2010ஆம் ஆண்டு அகில இந்திய மாநகரத்தந்தை குழுவின் துணைத் தலைவரானார். கார்த்திகா 2020-ல் பாரதிய ஜனதா கட்சியில் சேர்ந்தார்.  

## தனிப்பட்ட வாழ்க்கை
கார்த்திகா ரெட்டி, காங்கிரசு கட்சியைச் சேர்ந்த பண்டா சந்திர ரெட்டியை மணந்தார். இவர்களுக்கு கனிஷ்க் மற்றும் சோமிக் என இரு மகன்கள் உள்ளனர்.